L 36/20 Den Europæiske Unions Tidende 6.2.2014 KOMMISSIONENS AFGØRELSE af 5. februar 2014 om sikkerhedskrav, der skal opfyldes af de europæiske standarder for forbrugerlaserprodukter i henhold til Europa-Parlamentets og Rådets direktiv 2001/95/EF om produktsikkerhed i almindelighed (EØS-relevant tekst) (2014/59/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almin- delighed (!), særlig artikel 4, stk. 1, litra a), og ud fra følgende betragtninger: (1) Produkter, der er omfattet af direktiv 2001/95/EF, og som er i overensstemmelse med de nationale standarder, der gennemfører de europæiske standarder, der er udarbejdet i henhold til nævnte direktiv, formodes at leve op til sikkerhedskravene, for så vidt angår de risici, der er omfattet af disse standarder. Europæiske standarder skal udarbejdes på grundlag af sikkerhedskrav, der skal sikre, at produkter, som er i overensstemmelse med standarderne, opfylder det almin- delige sikkerhedskrav, der er fastsat i artikel 3 i direktiv 2001/95/EF. Laserprodukter, navnlig håndholdte, batteridrevne laser- pointere, der indebærer en risiko for skader på synet og huden, er blevet bredt tilgængelige for forbrugerne. Den nuværende europæiske standard for laserprodukter (EN 60825-1:2007 Laserprodukters sikkerhed — Del 1: Klassificering af udstyr og krav) bestemmer, at risikoen ved laserprodukter skal vurderes, og at laserprodukter skal være forsynet med passende advarselsmærker og leveres med en brugsanvisning, der indeholder alle rele- vante sikkerhedsoplysninger. Selv om et laserprodukt er i overensstemmelse med denne standard, sikrer det dog ikke, at det er sikkert for forbrugerne at anvende produk- tet. Der er nu bred konsensus om, at laserprodukter henhørende under klasse 1, 1IM, 2 og 2M i den klas- sificering, der er fastlagt ved den standard, der er nævnt i betragtning 4, kan betragtes som sikre, når de anvendes af forbrugere (forudsat at der ikke sker eksponering for laserstråling med optiske instrumenter, når det drejer sig om produkter henhørende under klasse 1M og 2M). Dette gælder imidlertid ikke for laser- produkter i andre laserklasser. () EFT L 11 af 15.1.2002, s. 4. (6) Europæiske standarder bør udformes, så de ikke virker hindrende for teknologisk innovation. Derfor bør stan- darder for forbrugerlaserprodukter ikke indeholde et totalforbud mod nogen produkter, når blot produkterne kan anvendes sikkert, idet man skal være opmærksom på, at skader på øjnene eller utilsigtede skader på huden, uanset om de er reversible eller irreversible, er uforenelige med et højt niveau for beskyttelse af forbru- gernes sikkerhed og sundhed. Det er derfor hensigtsmæssigt at fastlægge sikkerhedskra- vene for forbrugerlaserprodukter for at kunne indsende en anmodning til de europæiske standardiseringsorganer om at udarbejde en ny europæisk standard eller ændre den nuværende europæiske standard. Foranstaltningerne i denne afgørelse er i overensstem- melse med udtalelse fra Udvalget for Produktsikkerhed i Almindelighed — VEDTAGET DENNE AFGØRELSE: Artikel 1 Definitioner I denne afgørelse forstås ved 1) »forbrugerlaserprodukt«: ethvert produkt eller enhver enhed bestående af komponenter, som: a) er bestemt for forbrugerne, eller som kan forventes at blive anvendt af forbrugerne under rimeligt forudsigelige betingelser, selv om produktet ikke er bestemt for dem, og b) udgør eller indeholder en laser eller et lasersystem og under drift giver adgang til laserstråling »forbrugerlaserprodukt, der virker tiltrækkende på børn«: et forbrugerlaserprodukt, som: a) i kraft af sin form eller udformning ligner noget, der er almindeligt anerkendt som værende tiltrækkende på børn eller beregnet til at blive brugt af børn, eller b) har andre træk eller egenskaber, som ikke er nødvendige for produktets funktion, og som kan formodes at være tiltrækkende for børn